Chen Guofu

Chen Guofu eller Chen Kuo-fu (forenklet kinesisk: 陈果夫, tradisjonell kinesisk: 陳果夫, pinyin: Chén Guǒfū; født 5. oktober 1892 i fylket Wuxing – nå i prefekturet Huzhou – i provinsen Zhejiang i Kina, død 25. august 1951 i Taipei), var en kinesisk politiker i Republikken Kina. 

Chen Guofu ble med i Tongmenghui i 1911. Han deltok i både revolusjonen mot Qing-dynastiet og «den annewn revolusjon» mot Yuan Shikai. Han gjenopptok sin politiske karriere i 1924, da han ble utnevnt til medlem av  partiet Kuomintangs sentrale revisjonsgruppe, og ble leder for organisasjonsavdelingen og president for den sentrale finanskomité. Sammen med sin yngre bror Chen Lifu organiserte han CC-klikken (The Central Club Clique) i Kuomintang.  Han var formann for provinsregjeringen for Jiangsu fra 1933 til 1937.

Kategori:Kinesiske politikere
Kategori:Personer fra Huzhou